**Državni univerzitet u Novom Pazaru**

**Departman za tehničko-tehnološke nauke**

**Softversko inženjerstvo**



Predmet: **Softversko inženjerstvo**

Ideja projekta: **JustNow** - **Veb aplikacija za naručivanje brze hrane**

Student: ***Benjamin Ramović***  Mentori: ***Prof. dr Edin Dolićanin***

***Doc. dr Aldina Avdić***

* PREDLOG PROJEKTA

Veb aplikacija pod nazivom ,,JustNow služi za olakšano naručivanje i dostavu brze hrane iz više restorana širom grada (poput Glovo aplikacije).

* OPIS PROJEKTNOG ZADATKA

Aplikacija nudi pregled svih restorana brze hrane širom grada kao i pregled proizvoda (menija) koje oni nude.

Moguća je registracija novog korisnika i prijava već postojećeg korisnika tj. korisnika koji već ima nalog na aplikaciji.

Pored korisnika, aplikacija nudi i registraciju restorana koji žele da postanu članovi aplikacije.

Potrebno je da korisnik, pri naručivanju, unese svoju trenutnu lokaciju zbog dostave.

Aplikacija nudi još i:

* Pretraživanje restorana po nazivu;
* Biranje željenog proizvoda, dodavanje proizvoda na svoj račun u željenim količinama;
* Pregled na račun i iznos novca koji je potrebno platiti zajedno sa cenom dostave koja može biti i besplatna;
* Filtriranje po određenom proizvodu gde se pojavljuju svi restorani koji nude taj proizvod;
* Ocenjivanje određenog restorana ocenom od 1 do 5 i takođe sortiranje restorana po opadajućoj prosečnoj vrednosti iste tako da se dobiju najbolje ocenjeni restorani i time olakša izbor korisniku;
* Moguć je odabir jednog od dva načina plaćanja: gotovinom ili kreditnom karticom. U drugom slučaju potrebno je uneti broj kreditne kartice;
* Proizvode na menijima restorana je moguće izbrisati, izmeniti cele menije i dodavati nove proizvode na meni. Takođe je moguća izmena podataka o samom restoranu (promena lokacije, radnog vremena i slično).
* Moguće je (ne)odobriti zahtev za učlanjenjem nekog restorana koji podnosi zahtev popunjavajući registraciju. Može se pratiti dnevna prodaja svih restorana.
* DOSEG PROBLEMA KOJI ĆE BITI REŠAVAN

Aplikacija služi olakšanom pristupu i naručivanju željene hrane na kućnu adresu. Time se prevazilaze velike udaljenosti između domova korisnika i restorana, štedi se na vremenu dolaska na željenu adresu klasičnim načinom kupovine.

Nudi se širok spektar različitih jela i lako pronalaženje po ukusu svakog korisnika. Korisnici imaju detaljan pregled svoje narudžbine, mogu lako da dodaju nove proizvode na račun, ali i da ih sklone.

Aplikacija neće moći da ponudi praćenje kurira sa hranom, dokle je stigao i koliko još vremena korisnikova hrana treba da putuje.

* TEHNOLOGIJE U UPOTREBI

Frontend: **React**

Backend: .**NET**

* KORISNICI SISTEMA

1. Prijavljeni korisnici
2. Neprijavljeni korisnici
3. Admin

* OBJAŠNJENJE KORISNIKA SISTEMA

1. **Prijavljeni korisnik**

Prijavljen korisnik ima već nalog na aplikaciji i pomoću svog korisničkog imena i lozinke može se ulogovati. Može filtrirati proizvode gde se pojavljuju svi restorani koji nude taj proizvod. On može uneti trenutnu lokaciju kada bude hteo da naruči proizvod, pretraživati restorane, ocenjivati ih i imati uvid u najbolje ocenjene restorane u gradu. Van radnog vremena restorana nije moguće poručiti niti pogledati meni. Može imati uvid na svoj račun, cenu dostave i iznos novca koji je potrebno platiti.

1. **Neprijavljeni korisnik**

Neprijavljeni korisnik može pretraživati restorane i imati pregled svih restorana koji su dostupni na aplikaciji. Može pogledati njihove ocene, ali ne može videti njihove menije, a samim tim ni naručiti proizvod dok se ne registruje na aplikaciju. Nakon registracije postaje prijavljeni korisnik, a samim tim dobija povlastice prijavljenih korisnika.

1. **Admin**

Admin ima ulogu odobravanja restorana koji žele da postanu članovi aplikacije. Restoran popunjavajući registraciju podnosi zahtev administratoru koji nakon pregleda odobrava ili neodobrava učlanjenje restorana. Ima mogućnost praćenja prodaje svih restorana na dnevnom nivou. To mu daje uvid u efikasnost aplikacije i njenu posećenost. Admin takođe ima sve privilegije i mogućnosti prijavljenih korisnika.

1. **Vlasnik restorana**

Vlasnik koji želi da njegov restoran postane član aplikacije može to uraditi pomoću registracije i to unosom poreskog identifikacionog broja (PIB) restorana, imena i prezimena vlasnika, lokacije i naziva. Posle popunjavanja forme, zahtev se šalje adminu na odobravanje i čeka se na njegov odgovor. Nakon odobravanja i provere ispravnosti PIB-a i ostalih unetih podataka od strane vlasnika i uspešne registracije restoran postaje prijavljen i dobija svoje korisničko ime pomoću koga će se ubuduće prijavljivati na aplikaciju. Vlasnik restorana će moći da unese svoj meni koji želi, radno vreme, lokaciju i fotografiju restorana. Takođe je potrebno uneti fotografiju svakog jela na meniju, cenu, opis (opciono). Kao vlasnik čiji je restoran prijavljen na aplikaciju ubuduće će imati mogućnost izmene menija (brisanjem, menjanjem ili dodavanjem novih proizvoda i cena) u bilo kom trenutku. Pored navedenog, restoranu će stizati obaveštenje u vidu notifikacije kada god pristigne nova porudžbina sa svim detaljima porudžbine. Može samo imati uvid u listu restorana koji su članovi aplikacije, kao i njihove osnovne informacije, ali ne može videti meni niti naručiti proizvod. Ukoliko to želi, mora izabrati opciju prijavljivanja kao korisnik, a ne kao vlasnik restorana (opcija se bira na početnoj strani aplikacije).

* TIM I SASTAV TIMA

Naziv tima: **ABTeam**

Sastav tima: Doc. dr Aldina Avdić, Benjamin Ramović

Vođa tima: Benjamin Ramović

* CILJ TIMA

Cilj tima je da uspešno odgovori na zadatak, posveti se njegovoj izradi i poštuje timski rad u cilju uspešnog savladavanja problema.

* KOMUNIKACIJA ČLANOVA TIMA

Komunikacija će se odvijati putem elektronske pošte i sastanaka uživo.

* RAD TIMA

|  |  |
| --- | --- |
| **Dan u nedelji** | **Vreme rada** |
| Ponedeljak | 7h |
| Utorak | 4h |
| Sreda | 6h |
| Četvrtak | 5h |
| Petak | 2h |
| Subota | 2h |
| Nedelja | 1h |
| Prosečan broj radnih sati | 4h |

* SIMBOLIČAN PRIKAZ APLIKACIJE

Na sledećoj slici prikazan je izgled početne strane veb aplikacije.

